CELEX: 62015CN0006
Language: el
Date: 2015-01-12 00:00:00
Title: Υπόθεση C-6/15: Αίτηση προδικαστικής αποφάσεως, την οποία υπέβαλε το Raad van State (Βέλγιο) στις 12 Ιανουαρίου 2015 — TNS Dimarso NV κατά Vlaams Gewest

13.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/15
            
         Αίτηση προδικαστικής αποφάσεως, την οποία υπέβαλε το Raad van State (Βέλγιο) στις 12 Ιανουαρίου 2015 — TNS Dimarso NV κατά Vlaams Gewest
   (Υπόθεση C-6/15)
   (2015/C 118/20)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αιτούσα: TNS Dimarso NV
   
      Καθής: Vlaams Gewest
   
      Προδικαστικά ερωτήματα
   
   
               1)
            
            
               Μήπως το άρθρο 53, παράγραφος 2, της οδηγίας 2004/18/ΕΚ (1) του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών συνάψεως δημόσιων συμβάσεων έργων, προμηθειών και υπηρεσιών, αυτό καθ’ αυτό αλλά και σε συνδυασμό με το περιεχόμενο των αρχών του δικαίου της Ένωσης σχετικά με την ισότητα και τη διαφάνεια στις δημόσιες συμβάσεις, πρέπει να ερμηνευθεί υπό την έννοια ότι η αναθέτουσα αρχή, σε περίπτωση αναθέσεως στον υποβαλόντα την κατά την κρίση της αναθέτουσας αρχής πλέον συμφέρουσα προσφορά από οικονομική άποψη, οφείλει πάντοτε να καθορίσει εκ των προτέρων και να περιλάβει στην προκήρυξη του διαγωνισμού ή στη συγγραφή υποχρεώσεων τη μέθοδο αξιολογήσεως ή τους κανόνες καθορισμού των συντελεστών βαρύτητας, όποια και αν είναι η προβλεψιμότητά τους, ο συνήθης χαρακτήρας τους ή το περιεχόμενό τους, βάσει των οποίων οι προσφορές θα αξιολογηθούν σύμφωνα με τα κριτήρια ή τα υποκριτήρια αναθέσεως;
            
         
               2)
            
            
               ή, αν δεν υπάρχει τέτοια γενική υποχρέωση, πρέπει να ερμηνευθεί υπό την έννοια ότι υπάρχουν περιστάσεις, όπως μεταξύ άλλων το περιεχόμενο, η έλλειψη προβλεψιμότητας ή ο ασυνήθης χαρακτήρας αυτών των κανόνων καθορισμού των συντελεστών βαρύτητας, στις οποίες όμως ισχύει η υποχρέωση αυτή;
            
         
      (1)  ΕΕ L 134, σ. 114.